Source: http://turunliiga.org/page.php?page=pelisaannot
Timestamp: 2019-05-20 19:12:19+00:00
Document Index: 7547141

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Viralliset säännöt pelilaudalla
Turun seudun pöytäjääkiekon turnauksissa noudatetaan Suomen pöytäjääkiekkoliiton virallisia pelisääntöjä.
0. Määritelmiä
Näissä säännöissä sanat kilpailija ja vastustaja tarkoittavat ihmistä, joka pelaa pöytäjääkiekkopeliä, ja sana pelaaja tarkoittaa pöytäjääkiekkopeliin kuuluvaa, etäisesti kiekkoilijan näköistä osaa, jota kilpailija ohjaustankojen avulla pelin aikana voi liikuttaa.
1. Pelivälineet
Virallinen kilpailumalli on Stiga Play Off -pöytäjääkiekkopeli, josta muoviset maalikupit on korvattu kangaspusseilla.
2. Pelivälineiden säätäminen ja korjailu
Koska kentällä olevat pelaajat liukuvat kiinnikettä pitkin ylös pelin aikana, on sallittua painaa niitä alaspäin silloin, kun omalla pelaajalla on kiekko hallussaan. Kilpailijalla on oikeus vaatia, että vastustaja painaa omia pelaajiaan alas. Peliä saa jatkaa vasta, kun vastustaja on valmis. Pelaajien on oltava luonnollisilla paikoillaan (ts. maalivahtia ei saa käyttää kenttäpelaajana eikä päinvastoin).
3. Pelaajien vaihto
Omien pelaajien käyttö on sallittua, jos vastustaja antaa siihen luvan. Pelaajia ei saa käsitellä mitenkään muuten kuin maalaamalla. Käyrä maila, suurennettu maalivahti tms. johtaa heti pelaajan hylkäämiseen (pelaaja on korvattava käsittelemättömällä pelaajalla) ja tuomaristo voi lisäksi rangaista kilpailijaa.
4. Ottelun pituus
Virallisen ottelun kokonaispeliaika on 5 minuuttia. Kello käy, vaikka kiekko olisi ulkona kentältä.
5. Aloitukset
Aloitukset tapahtuvat aina kentän keskipisteestä. Ottelun alkaessa kiekko on kentän keskipisteessä. Peli alkaa aloitusmerkistä. Ennen aloitusta on maaleista otettava kaikki kiekot pois.
Kilpailijalla on oikeus tehdä aloitus, kun vastustaja on tehnyt maalin tai jos vastustaja on lyönyt kiekon yli laidan. Aloituksessa kiekko on pidettävä selvästi näkyvissä kentän keskipisteen kohdalla litteä puoli jäätä kohden, n. 2 cm keskushyökkääjien yläpuolella. Kiekko pudotetaan suoraan alaspäin. Keskushyökkääjien on ennen aloitusta oltava liikkumatta omilla kenttäpuoliskoillaan.
Jatkoajan kaikki aloitukset tekee puolueeton henkilö.
Kaikissa aloituksissa on huomioitava, että vastustaja on valmis. Jos vastustaja tekee huonon aloituksen, on kilpailijalla oikeus pyytää uusi aloitus. Pelikatkoksen*) jälkeen tehdään aina aloitus mutta jos toisella kilpailijalla on ollut selvästi kiekko oman pelaajansa hallussa jatketaan peliä siltä paikalta, jossa kiekko oli ennen katkosta.
*) Pelikatkos syntyy mm. kun maali irtoaa paikaltaan, pelaaja irtoaa tapistaan, vieras esine tulee pelikentälle tms.
Jos ottelussa on tuomari, tekee hän kaikki aloitukset.
Maali hyväksytään vain, jos kiekko jää maalin sisälle.
Maalin saa tehdä vasta kolmen (3) sekunnin kuluttua aloituksen jälkeen. Jos kiekko on aloituksen jälkeen ollut koko ajan keskushyökkääjän ulottuvilla, ei keskushyökkääjällä kuitenkaan saa tehdä maalia suoraan edes kolmen sekunnin jälkeen.
Loppusummerin aikana syntynyt maali hylätään.
Jos pelaaja tai maalivahti menee rikki maalin yhteydessä, maali hyväksytään.
7. Saarto
Jos kiekko pysähtyy maalinjalle, on oikeus käyttää saartosääntöä. Tämä tapahtuu siten, että kilpailija, jonka maalin luona kiekko on, irroittaa otteensa maalivahdin vivusta ja sanoo "saarto" tai "block". Jos maalivahti lyö kiekon omaan maalin ennen kuin on "saarto/block" sanottu, maali hyväksytään.
Saarron jälkeen peli jatkuu aloituksella.
8. Kovat otteet
On kiellettyä vetää/työntää vipuja niin lujaa, että kenttä liikkuu tai peli siirtyy paikaltaan. Iskulyönti, jossa suurella voimalla työnnetään vipu tai vivut eteenpäin, on siis kokonaan kielletty. Tällaisilla tavoilla saatu maali hylätään ja kilpailija voi saada tuomaristolta varoituksen. Kilpailija voi saada myös varoituksen, jos hän kovilla otteillaan rikkoo pelikentän, metallitankoja tms. Lisäksi kilpailija on velvollinen korvaamaan aiheuttamansa vahingot.
Jos kilpailija saa pelin aikana itselleen etua tai jos hän estää vastustajan pelaamista esimerkiksi ravistamalla tai tärisyttämällä peliä, on vastustajalla oikeus pyytää aloitus ja vaatia pelaajalle varoitusta. Jos vastustaja on hävinnyt selvän kiekon hallussapidon on hänellä oikeus laittaa kiekko samaan paikkaan.
9. Viiden sekunnin sääntö ja ajanpeluu
Pelaaja saa pitää kiekkoa korkeintaan 5 sekuntia kerrallaan. Sen jälkeen täytyy kiekko syöttää tai laukaista; muuten kilpailija syyllistyy ajanpeluuseen.
Ajanpeluuksi katsotaan myös toistuva edestakainen syöttäminen kahden pelaajan välillä.
Ajanpeluusääntöjä on kuitenkin vaikea kontrolloida ja siksi kilpailijan, jonka mielestä vastustaja hidastelee, on huomautettava tästä vastustajalle. Mikäli ajanpeluu jatkuu edelleen, kilpailija voi huomauttaa asiasta kilpailun tuomaristolle. Jos tuomaristo on samaa mieltä, se antaa ajanpelaajalle varoituksen.
Tärkeintä kuitenkin on, että kumpikin kilpailija yrittää koko ajan tehdä jotain rakentavaa ja viedä peliä eteenpäin.
Jatkuva tahallinen kiekon pois laukaisu pelikentältä on kielletty ja saattaa johtaa tuomariston antamaan varoitukseen.
10. Luistinlaukaussääntö
Laukauksella liikkuvasta kiekosta.
"Vapaalla" (oikealla) jalalla saa sen lisäksi tehdä maalin myös pysähtyneestä kiekosta pelaajavipua kiertämällä.
Laukaus suoraan maaliin tai maalivahdin kautta maaliin ei ole sallittua pysähtyneestä kiekosta työntämällä pelaajan jalalla. Työnnöllä tarkoitetaan, että koko pelaaja liikkuu pelin pituussuunnassa tarkoituksella työntää kiekkoa. Jos kiekko tällaisen laukauksen jälkeen sitävastoin selvästi muuttaa suuntaa reunasta tai omasta pelaajasta (esim. pelkkä ohjaus keskushyökkääjällä ei riitä) ja menee maalin, maali hyväksytään.
Poikkeus: Ensimmäisellä kosketuksella saa tehdä maalin, jos kiekko työnnetään jalalla maaliin täsmälleen siitä paikasta, johon se on pysähtynyt. Pelaaja ei siis saa "asetella" kiekkoa ennen laukausta.
11. Sääntöriita
Jos kilpailijat eivät pysty sopimaan pelin aikana jostain, toinen kilpailijoista voi sanoa "sääntöriita" tms. vastustajalle. Tapaus otetaan puheeksi ottelun jälkeen, jos on tarvetta.
12. Ottelun keskeytys
Ottelu keskeytetään myöhempää jatkamista varten, jos toinen kilpailijoista loukkaantuu niin, ettei peliä voida jatkaa heti (max. 5 min kuluessa) tai jos peli hajoaa niin, ettei sitä pystytä heti korjaamaan tai vaihtamaan uuteen peliin.
Jatkettaessa ottelua keskeytyksen jälkeen pitävät pelaajat tekemänsä maalit.
13. Kirppusääntö
Maalia ei saa tehdä suoraan *) kummallakaan puolustajalla tai maalivahdilla, jos kiekko painetaan maalikehikkoa vasten ja ammutaan siitä maaliin. Sama pätee, jos puolustajapelaaja painaa kiekon maalivahtia vasten (tai päinvastoin).
*) Jos kiekko ammutaan laidan kautta maaliin, maali hyväksytään. Maali hyväksytään myös, jos oman puolen pelaajista joku muu kuin keskushyökkääjä selvästi muuttaa kiekon suuntaa.